‘ชัชพล’อิดออดคลังเล็งหาใหม่เลขาธิการกอช.
คลังเตรียมสรรหาเลขา ธิการ กอช.คนใหม่ เดินหน้ารับสมาชิกเดือน พ.ค. ตามกฎหมายขีดเส้นไว้
16 ม.ค. 2555

คลังเตรียมสรรหาเลขา ธิการ กอช.คนใหม่ เดินหน้ารับสมาชิกเดือน พ.ค. ตามกฎหมายขีดเส้นไว้
นายอารีพงศ์ ภู่ชอุ่ม ปลัดกระทรวงการคลัง ประธานกองทุนการออมแห่งชาติ (กอช.) กล่าวว่า ได้เร่งให้ นายชัชพล กาญจนกุล รองผู้อำนวยการธนาคารออมสิน ตัดสินใจว่าจะมารับตำแหน่งเลขาธิการ กอช.หรือไม่ หลังจากที่ได้รับการคัดเลือกมาเป็นเวลานานแล้ว แต่ยังไม่ยอมมาเซ็นสัญญาเข้าทำงาน หากตัดสินใจไม่มาทางคณะกรรมการได้เร่งการสรรหาเลขาธิการคนใหม่
“ตอนนี้ กอช.ต้องการเลขาธิการทำงานได้เต็มตัว เพราะมีเรื่องที่ต้องดำเนินการ และสัญญาต่างๆ เซ็นจำนวนมาก เพื่อให้การรับสมาชิกกองทุนได้ทันเดือน พ.ค.นี้ ตามที่กฎหมายกำหนดไว้” ประธาน กอช. กล่าว
นายอารีพงศ์ กล่าวว่า ปีงบประมาณ 2555 กอช.ได้รับการจัดสรรเงินจำนวน 220 ล้านบาท ที่ขอไป 1,000 ล้านบาท เบื้องต้นเพียงพอกับการดำเนินงานของกองทุน ซึ่งหากเงินไม่พอ กองทุนของบ ประมาณเพิ่มเติมได้ทันที เพื่อไม่ให้กระทบกับแผนการดำเนินการ
สำหรับการเตรียมการรับสมาชิก กอช.จะใช้ระบบของกองทุนประกันสังคม ซึ่งสามารถรองรับงานของ กอช.ได้ จะทำให้ประหยัดต้นทุนไม่ต้องลงทุนระบบเป็นงบประมาณจำนวนมาก
ทั้งนี้ กอช.ตั้งขึ้นสมัยรัฐบาลที่ผ่านมา เพื่อเป็นหลักประกันให้กับแรงงานนอกระบบที่มีอยู่ประมาณ 24 ล้านคน เป็นกองทุนภาคสมัครใจ ผู้ที่สมัครเข้าเป็นสมาชิกสามารถจ่ายเงินสมทบได้ตั้งแต่ 50-1,100 บาท โดยรัฐบาลจะจ่ายสมทบให้ไม่เกิน 100 บาท หลังจากอายุ 60 ปี จะทำให้มีบำนาญเมื่อร่วมกับเบี้ยคนชราที่รัฐบาลจะจ่ายให้